b'\n_START_ARTICLE_\nGabrijel Peternelj\n_START_SECTION_\n\xc5\xbdivljenje in delo\n_START_PARAGRAPH_\nV rojstnem kraju je kon\xc4\x8dal ljudsko \xc5\xa1olo. Ker je bil nadarjen za glasbo je v Cerknem \xc5\xbee s 14. letom igral v orkestru 12 glasbenikov flavto. Po prepovedi fa\xc5\xa1isti\xc4\x8dnih oblasti vseh slovenskih kulturnih dru\xc5\xa1tev je leta 1928 ustanovil tajni pevski zbor in z njim ob raznih prilo\xc5\xbenostnih nastopal po vaseh. Ustanovil in vodij je \xc5\xa1e pevski zbor v zaselku \xc4\x8celo pri Cerknem. Voja\xc5\xa1ki rok je slu\xc5\xbeil v Rimu, kjer je igral v voja\xc5\xa1ki godbi. \xc5\xbde leta 1928 je za\xc4\x8del delati v ilegalni organizaciji TIGR, od 1929 je sodeloval z Zorkom Jelin\xc4\x8di\xc4\x8dem. Na Cerkljanskem je organiziral svojo ilegalno mre\xc5\xbeo sodelavcev, ki je zbirala podatke o fa\xc5\xa1izmu. Junija 194o je bil aretiran in konfiniran v Pisticci. 8. septembra 1943 se je vrnil v Cerkno. Tu je bil dodeljen komandi mesta Cerkno, 10. septembra 1943 je bil izvoljen za predsednika krajevnega odbora OF ter hkrati za \xc4\x8dlana okrajnega odbora OF, po zdru\xc5\xbeitvi okro\xc5\xbeij pa je postal tajnik Okro\xc5\xbenega odbora Osvobodilne fronte slovenskega naroda za Severno primorsko regijo, novembra 1944 pa je bil dodeljen Pre\xc5\xa1ernovi brigadi, najprej kot pomo\xc4\x8dnik, nato pa kot politi\xc4\x8dni komisar v \xc4\x8deti 1. bataljona. Po osvoboditvi je bil v JLA \xc5\xa1e do marca 1946, ko je bil demobiliziran. Vrnil se je v Cerkno, kjer je bil izvoljen za predsednika krajevnega narodnoosvobodilnega odbora. Leta 1949 je postal tajnik okrajnega narodnoosvobodilnega odbora za Idrijo. Naslednje leto pa je v okrajnem ljudskem odboru postal predsednik odbora za sadjarstvo pri zadru\xc5\xbeni zvezi Tolmin in predsednik upravnega odbora Kmetijske zadruge Cerkno. Ve\xc4\x8dkrat je bil tudi predsednik Zveze zdru\xc5\xbeenj borcev za vrednote NOB Slovenije v Cerknem.'